3 Na Yehowa ka kyerɛɛ Yona ne mprenu so sɛ:+2 “Sɔre kɔ Niniwe+ kuropɔn no mu na kɔka asɛm a mereka akyerɛ wo yi kyerɛ wɔn.”3 Ɛnna Yona sɔre kɔɔ Niniwe+ sɛnea Yehowa kae no.+ Saa bere no, na Niniwe yɛ kurow kɛse,* na na wɔde nnansa na ɛnantew twa ho hyia.4 Yona wuraa kurow no mu, na ɔnantew twaa da koro kwan. Ɔrekɔ nyinaa, na ɔreka sɛ: “Aka nnafua 40 pɛ na wɔadan Niniwe kurow yi abutuw.”5 Ɛnna Niniwefo no gyee Onyankopɔn dii,+ na wɔka ma wɔyɛɛ akɔnkyen,* na wofurafuraa awerɛhow ntama,* efi ɔkɛse so kosi akumaa so.6 Bere a Niniwe hene tee asɛm no, ɔsɔre fii n’agua so yii n’ahentaade guu hɔ furaa awerɛhow ntama,* na ɔtenaa nsõ mu.7 Afei ɔma wɔbɔɔ dawuru wɔ Niniwe baabiara sɛ,“Mmara a ɔhene ne ne mpanyimfo ahyɛ ni: Ɛnsɛ sɛ onipa anaa aboa biara, nantwi oo, oguan oo, de biribi ka n’ano. Obiara nnnidi, na nsu mpo wɔnnnom bi.8 Onipa ne aboa biara mfura awerɛhow ntama,* na wonsu denneennen mfrɛ Onyankopɔn, na obiara nsan mfi ne kwammɔne ne n’amumɔyɛsɛm ho.9 Hena na onim, ebia nokware Nyankopɔn no bɛsesa n’adwene* na watwe n’abufuhyew no asan, na yɛanwuwu.”10 Bere a nokware Nyankopɔn no huu nea wɔyɛe, sɛnea wɔsan fii wɔn akwammɔne so no,+ ɔsesaa n’adwene* wɔ ɔhaw a ɔkae sɛ ɔde bɛba wɔn so no ho, na wanyɛ wɔn hwee.+
twi_Latn